Rudolph Magnus Forwald

Rudolph Magnus Forwald (født 10. mai 1869 i Stavanger, død 11. april 1936) var en norsk organist og komponist.  

Han var sønn av organist og cand. theol Ludvig Sverre Forwald (1813–1889). Han studerte orgel og komposisjon i Leipzig og hos Chr. Cappelen i Kristiania og G. Matthisen-Hansen i København.

Forwald var organist i Mandal fra 1894 til 1904, og i denne tiden dirigerte han også Mandal Musikkorps i perioden fra 1894 til 1898.Dirigenter for Mandal Musikkorps Han var organist i Jacobskirken i Oslo 1904–1916. Han overtok som organist i Uranienborg kirke etter Eyvind Alnæs i 1916, og hadde denne stillingen inntil sin død i 1936.

 Komposisjoner 
Han har en rekke komposisjoner for orgel og piano. Noen av hans pianokomposisjonene med parafraser over julemelodier er spilt inn av Kjell Bækkelund på CD-plata Glade jul på Grappa GR4048 fra 1991.

 For piano 
 Et barn er født i Betlehem
 Her kommer dine arme små
 Jeg synger julekvad
 Kimer i klokker
 Kjærlighet er lysets kilde

 For orgel 
 Festmarsch for orgel
 Marcia Religiosa
 Preludium
 Sonate for orgel
 Festpreludium over «Krist stod op af döde» (”Christ steht auf von der Tote”), op. 30 Nr. 3
 Festpreludium over «Deilig er den himmel blå»
 Festpreludium over «Deilig er jorden»
 Festpreludium over «Apostlene satt i Jerusalem»
 Festpreludium over «Ja vi elsker»

 Referanser 
«Den kjente organist og komponist R.M. Forwald er avgått ved døden, 62 år gammel». Aftenposten, 14. april 1936.

Kategori:Norske organister
Kategori:Norske komponister
Kategori:Romantiske komponister